சில நோயாளிகள் தினமும் சிறிது நேரம் அதிகம் வெப்பமில்லாத சூரிய ஒளியில் உடலைக் காண்பிப்பதனால் காளாஞ்சகப்படை நீங்கலாம் அல்லது சுமாராகலாம் என்பது பல நாட்களாக தெரிந்த ஒரு விஷயமாகும். நீல்ஸ் ஃபின்சன் என்பவர்தான் முதன் முறையாக சூரியஒளியின் சிகிச்சையளிக்கக்கூடிய குணங்களை அறிவியற்பூர்வமாக ஆய்வு செய்த மருத்துவர் ஆவார். இவர் தான் சூரிய நிறமாலையின் (சோலார் ஸ்பெக்ட்ரம்) தேர்ந்தெடுக்கப்பட்ட பகுதிகளை சிகிச்சை வழக்கத்தில் கொண்டு வந்தார். இது பின்வந்த காலங்களில் ஒளிசிகிச்சைமுறை என்றழைக்கப்பட்டது.

சூரிய ஒளி பல வெவ்வேறு அலைநீளங்களைக் கொண்டிருக்கிறது. இருபதாம் நூற்றாண்டின் முந்தைய பகுதியில், காளாஞ்சகப்படைக்கு சூரிய ஒளி கொண்டுள்ள சிகிச்சையளிக்கக் கூடிய குணம், புற ஊதா (UV) ஒளி என்று அழைக்கப்படும் அதன் அலைநீளங்களால் வருகிறதென்று அறியப்பட்டது.

புற ஊதா அலைநீளங்கள் UVA (380–315 நே.மீ) UVB (315–280 நே.மீ) மற்றும் UVC (< 280 நே.மீ) என்று பிரிக்கப்படுகிறது. புற ஊதா B (UVB) (315–280 நே.மீ) மேல் தோலினால் உட்கிரகிக்கப்பட்டு காளாஞ்சகப்படையில் ஒரு சாதகமான விளைவை ஏற்படுத்துகிறது. இரண்டுவிதமான UVB விளக்குகள் இருக்கின்றன: ஒடுக்கப்பட்டை (311 to 312 நே.மீ) மற்றும் அகன்ற பட்டை (அகலப்பட்டை, அல்லது "FS" வகை) UVB (290-320 நே.மீ). UVB அகன்றப்பட்டை தோலை சிவக்க செய்வதால் குறுகிய நேரமே காட்டப்பட வேண்டும், ஆனால் UVB ஒடுக்கப்பட்டை 300 நேனோமீட்டர்களுக்குக் குறைவான நிறமாலையைக் கொண்டிராததால் தோல் சிவத்தல் இல்லாமல் அதிக நேரம் காட்டப்படலாம், ஆகையால் இது அதிக பாதுகாப்பானதாக கருதப்படுகிறது. UVB ஒடுக்கப்பட்டை விளக்குகள் பிலிஃப்ஸ் லைட்டிங்கால் உருவாக்கப்பட்டன. இதன் நோக்கம், அகன்றப்பட்டை விளக்குகளுடன் ஒப்பிடும்போது காளாஞ்சகப்படையின் செயல்படும் நிறமாலைக்குப் பொருந்துமாறு 311நே.மீட்டரில் துள்ளியமான வெளியீட்டு உச்சக்கட்டத்தை அடைந்து, அதிகரித்த செயற்திறனை அடைவதாகும். ஒரு வாரத்திற்கு பல முறைகளென்று, பல வாரங்கள் UVB இல் உடலைக் காண்பிப்பது, காளாஞ்சகப்படையிலிருந்து வெளியே வர மக்களுக்கு உதவலாம். சில நேரங்களில், பாதுகாப்பு பராமரிப்பிற்காக சிகிச்சைகள் வாரத்திற்கு ஒரு முறை தொடர்ந்து செய்யப்பட வேண்டும். இல்லையென்றால் நாட்பட்ட நோய் திரும்பி வந்துவிடும்.

மருத்துவமனைகளில், புற ஊதா சிகிச்சை அவ்வப்போது மேற்பூச்சு (நிலக்கரித்தார், கால்சிபாட்ரியால்) அல்லது மண்டலிய சிகிச்சையுடன் (ரெடினாய்டுகள்) சேர்க்கப்படுகிறது. இதனுடைய சேர்க்கையில் (இணைவுப் பொருத்தத்தில்) ஓர் இணைவிணை உள்ளது. இன்கிராம் மருந்துக்கூட்டில் UVB யுடன் ஆன்தரலின் பேஸ்ட் தடவுதலும் பரிந்துரைக்கப்படுகிறது. கோய்க்கர்மன் மருந்துக்கூட்டு நிலக்கரித் தார் களிம்புடன் UVB ஐ சேர்த்து வழங்குகிறது. நிலக்கரித்தார் புற்றுநோயுண்டாக்கக் கூடிய அறியப்படாத உட்பொருட்களைக் கொண்டிருக்கிறது. இது அதிக நேரம் எடுக்கும் சிகிச்சையாக இருப்பதால், நிலக்கரித்தாரின் பயன்பாடு அவ்வளவாக வரவேற்கப்படுவதில்லை.

ஒளிசிகிச்சைமுறை (ஃபோடோதெரபி)
தடுப்பாற்றலியல் சார்ந்த காரணிகள்
மேற்பூச்சு சிகிச்சை
சிகிச்சை